प्रदेश के 18 से ज्यादा जिलों में बीते 24 घंटे में मानसून की तेज बारिश से जनजीवन बुरी तरह प्रभावित हुआ। इंदौर में बुधवार-गुरुवार रात 1 बजे से तड़के चार बजे तक मूसलधार बारिश हुई। इस दौरान 2.7 इंच (70 मिमी) पानी गिरा। तीन साल पहले रात के वक्त पौने दो इंच के करीब बारिश हुई थी। अब तक 296.5 मिमी (11.6 इंच) के करीब पानी गिर चुका है, जबकि इस समय तक औसत बारिश 246 मिमी होती है। यानी औसत से 20 प्रतिशत ज्यादा। मौसम विभाग ने भोपाल, इंदौर, उज्जैन, रतलाम, मंदसौर, देवास, होशंगाबाद, जबलपुर, ग्वालियर, रीवा, सीहोर समेत 42 जिलों में अगले 48 घंटे में भारी बारिश की चेतावनी जारी की है। शेष|पेज 8 पर